b'\n_START_ARTICLE_\nLeif Einar Plahter\n_START_SECTION_\nTidlige saker\n_START_PARAGRAPH_\nMed Stephan Tschudi-Madsen oppdaget han i 1958 to falske Tidemand og Gude-bilder._NEWLINE_Med Erling Skaug dro han i november 1966 til Firenze for \xc3\xa5 bidra til \xc3\xa5 redde kunstskatter etter at elven Arno hadde flommet over. Plather ledet det nordiske teamet.\n_START_SECTION_\nWiesbaden-aff\xc3\xa6ren\n_START_PARAGRAPH_\nDa Arne Huuse kalte ham til Wiesbaden kunne Plahter i tidlig juni 1984, identifisere  syv av \xc3\xa5tte maleri til en forsikret verdi av 25 millioner, som forsvant den 11. oktober 1982: To av Rembrandt (ett landskap og ett portrett), to av Picasso (\xc2\xabGitar og glass\xc2\xbb til 5 millioner), en Goya, \xc2\xabSelvportrett\xc2\xbb av Vincent van Gogh (4 millioner), og hustruens portrett av Paul Gauguin til 3 millioner, mens  \xc2\xabBlomsterkurv\xc2\xbb til 1,5 millioner kroner av Paul Gauguin manglet._NEWLINE_Om seansen da Plahter (med mikrofon i slipset) skulle overhende de 4,3 millioner til tyvene for \xc3\xa5 f\xc3\xa5 de syv rullene sa han:_NEWLINE_\xc2\xabRiktignok fikk jeg ikke bind for \xc3\xb8ynene, og ble ikke kj\xc3\xb8rt ut i en m\xc3\xb8rk skog i kjent romanstil. Likevel hadde jeg hjertet i halsen da jeg kom til den beslaglagte bilen og oppdaget pakker og ruller som efter sigende skulle inneholde kunstverkene\xc2\xbb._NEWLINE_I etterkant sa en lettet Knut Berg at Nasjonalgalleriets nye sikkerhetssystem  \xc2\xabvil sette en stopper for at lignende forbrytelser kan gjenta seg\xc2\xbb. Plahter var derimot skuffet da det siste maleriet kom til rette i mars 1985: \xc2\xabNoe av malingen er falt av, og det er enkelte hull i lerretet\xc2\xbb.\n_START_SECTION_\nSkriktyveriet\n_START_PARAGRAPH_\nPlahter mente den 12. februar 1994 at det ikke var tilfeldig at \xc2\xabSkrik\xc2\xbb fra 1893 ble stj\xc3\xa5let samme dag Vinter-OL 1994 \xc3\xa5pnet, og tilf\xc3\xb8yde at de trodde fem meter ned til bakken var nok til at man ikke trengte gitter foran vinduene av vanlig huskvalitet. Da to gutter fant en ramme i Nittedal sent i april kunne en bekymret Plahter identifisere denne, og mente utkuttingen av det meget skj\xc3\xb8re maleriet heldigvis var skikkelig gjort. De fant det i mai, og  Knut Berg uttalte at \xc2\xabSkrik skal henges opp igjen i Nasjonalgalleriet s\xc3\xa5 fort som mulig - men p\xc3\xa5 et mindre tyveriutsatt sted denne gang\xc2\xbb. Plahter pakket det pent sammen og ble med Knut Berg \xc2\xabbrakt tilbake til Nasjonalgalleriet. Og da var sikkerheten p\xc3\xa5 topp. Bev\xc3\xa6pnede politifolk eskorterte de to og bildet gjennom Oslo sentrum\xc2\xbb.\n_START_SECTION_\nSenere saker\n_START_PARAGRAPH_\nS\xc3\xa5 var han i avisen igjen i 1995 da Jakob Weidemanns veggmalerier i Radiumhospitalets nye basseng var blitt umiddelbart fuktskadet.  Da Odd Nerdrum-elevene Elisabeth Lunde, Atle Skudal og Jan-Ove Tuv var sterkt bekymret for \xc2\xabBrudeferden i Hardanger\xc2\xbb svarte Plahter:\xc2\xab\xc2\xa0At den gedigne gullrammen har sprukket er helt naturlig, n\xc3\xa5r treet krymper, \xc3\xa5pner rammen seg litt\xc2\xbb. Noen dager senere holdt han lysbildeforedraget \xc2\xabSvindel med billedkunst i Norge\xc2\xbb.  _NEWLINE_I 1999 kunne Plahter berette at han i 1994-95 hadde anmeldt det bergenske Galleri Jonsvoll, men at politiet ikke hadde oppfattet det som en anmeldelse, og derfor ikke kunne henlegge det, men i 2001 erkjente tiltalte falskt. D\xc3\xb8mt ble derimot konservatoren fra Stavanger som i 1995 hadde forfalsket signaturen p\xc3\xa5 \xc2\xabTjernet\xc2\xbb av Kitty Kielland. Saken om \xc2\xabklimakravet\xc2\xbb oppstod da Audun Eckhoff og Trond Giske i 2009 ville flytte Nasjonalgalleriet, men p\xc3\xa5 et datagrunnlag som Plahter og Erling S. Skaug i 2010 mente var manipulert og feilaktig, men som Fran\xc3\xa7oise Hanssen-Bauer i 2011 sa var rett.\n_START_SECTION_\nFormidling\n_START_PARAGRAPH_\nI 1998 nevnes han som grunnleggeren av det nye studiet i konservering ved Universitetet i Oslo som ble ledet av Erling S. Skaug, og der Plahter etterhvert ogs\xc3\xa5 underviste._NEWLINE_I 1999 pensjonerte han seg og ble 70 \xc3\xa5r, med festskrift og symposium ved Det Norske Videnskaps-Akademi. \xc3\x85ret etter  mottok han St. Olavs Orden og utga \xc2\xabNorsk signaturleksikon\xc2\xbb med alle f\xc3\xb8r 1920. _NEWLINE_Hans kone Unn Plahter (f\xc3\xb8dt 1936) er ogs\xc3\xa5 ekspert p\xc3\xa5 malerier, etterhvert professor i den maleritekniske historie. I deres private hjem hang i 1989_NEWLINE_Ludvig Karsten, Joachim Frich og grafikk av Picasso og han lyttet helst til Bach, eller spilte.'